62019TO0627_INF
Ordonanța președintelui Tribunalului din 31 ianuarie 2020 – Shindler și alții/Comisia
(Cauza T-627/19 R)
„Măsuri provizorii – Spațiul de libertate, securitate și justiție – Retragerea Regatului Unit din Uniune – Cetățeni ai Regatului Unit care au reședința în alt stat membru al Uniunii – Pierderea cetățeniei Uniunii – Acțiune în constatarea abținerii de a acționa – Inadmisibilitatea cererii de măsuri provizorii”
1.
Procedură de măsuri provizorii – Suspendarea executării – Măsuri provizorii – Condiţii de dispunere – Fumus boni iuris – Urgenţă – Prejudiciu grav și ireparabil – Caracter cumulativ – Evaluare comparativă a tuturor intereselor în cauză – Ordine de examinare și mod de verificare – Putere de apreciere a judecătorului delegat cu luarea măsurilor provizorii
[art. 256 alin. (1), art. 278 și art. 279 TFUE; Regulamentul de procedură al Tribunalului, art. 156)
(a se vedea punctele 12, 14 și 15)
2.
Procedură de măsuri provizorii – Suspendarea executării – Condiţii de admisibilitate – Interesul reclamantului de a obţine suspendarea solicitată – Cerere îndreptată împotriva unei decizii administrative negative – Suspendare care nu poate modifica situaţia reclamantului – Lipsa interesului de a exercita acțiunea – Inadmisibilitate
[art. 278 TFUE; Regulamentul de procedură al Tribunalului, art. 156 alin. (4)]
(a se vedea punctul 21)
3.
Controale la frontiere, azil și imigrare – Politica privind imigrarea – Statutul resortisanților britanici după data retragerii Regatului Unit din Uniune – Adoptarea unor măsuri provizorii – Competenţa Comisiei – Cerere de măsuri provizorii prin care se solicită obligarea Comisiei la adoptarea unor acte prin care să fie menținută cetățenia Uniunii a reclamanților după data menționată sau la stabilirea unui statut alternativ – Respingere
(art. 263, 266 și 279 TFUE)
(a se vedea punctul 24)
Obiectul
Cerere întemeiată pe articolul 279 TFUE și pe articolul 156 din Regulamentul de procedură al Tribunalului, prin care se solicită, pe de o parte, suspendarea refuzului expres al Comisiei din 13 septembrie 2019 de recunoaștere a abținerii sale de a acționa și, pe de altă parte, obligarea Comisiei de a lua anumite măsuri provizorii pentru a menține cetățenia Uniunii pentru reclamanți dincolo de data retragerii Regatului Unit al Marii Britanii și Irlandei de Nord din Uniunea Europeană, precum și de a adopta o decizie provizorie privind un statut alternativ cetățeniei menționate, compus din diverse măsuri referitoare la intrarea, șederea, drepturile sociale și activitatea profesională aplicabile în cazul absenței unui acord privind retragerea Regatului Unit din Uniune
Dispozitivul
1)
Respinge cererea de măsuri provizorii.
2)
Cererea privind cheltuielile de judecată se soluționează odată cu fondul.